ఈ ఐదు అంశాలే 2017లో కీలకం!
 
హైదరాబాద్‌, డిసెంబరు 30: పలు సంచ లనాలు, ఆగమన నిష్క్రమణలతో మారు మోగిన భారత్‌లో రానున్న ఆర్థిక సంవత్సరంలో కూడా ఐదు కీలక అంశాలు ప్రభావితంచేస్తాయి. కొత్తఏడాదికి కోటి ఆశలతో స్వాగతం చెపుతున్న తరుణంలో దేశ ఆర్థికవ్యవస్థకు ఐదు అంశాలు కీలకం అవుతాయి. ఒక అమెరికా కొత్త అధ్యక్షునిగా డొనాల్డ్‌ట్రంప్‌ బాధ్యతల స్వీకారం అనంతరం ఆయన చేపట్టే విధివిధానాలు ప్రభావితంచేస్తాయి. ఆయన కేబినెట్‌ నియామకాలు కూడా భారత్‌కు ముఖ్యం. భారత్‌లాంటి శరవేగంగా వృద్ధిచెందు తున్న దేశంపై ట్రంప్‌ సానుకూలంగానే ఉంటున్న ట్లు అంచనా. పెట్టుబడుల రాక సానుకూలం అవు తుంది. అదే పాకిస్తాన్‌పై ట్రంప్‌ వైఖరిని కూడా భారత్‌ సానుకూలం చేసుకోవాల్సి ఉంటుంది. ఇక వలసలవిధానంపై ట్రంప్‌వైఖరి కొంత సమస్యాత్మ కం అవుతుంది. స్వేఛ్ఛావాణిజ్యం, ఔట్‌సోర్సింగ్‌, పన్నుప్రణాళికలు భారత్‌కు వరోధం అవుతాయని అంచనా. అయితే ట్రంప్‌వరకూ నేరుగా భారతీ యులే లక్ష్యంగా చేసుకోలేదు. కఠినతరమైన వలస విధానం అనుసరిస్తామని మాత్రమే చెప్పారు. కొత్త పన్ను ప్రణాళిక వల్ల ఎక్కువ మంది అమెరికా బిజినెస్‌ ప్రముఖులు తమ దేశానికి తరలిపోయే అవకాశంఉంది. ఇకపెద్దనోట్ల రద్దుప్రభావం 2017 మధ్యస్తం వరకూ కొనసాగే ప్రమాదం లేకపోలేదు. ఆర్థికవ్యవస్థలోనికి సరిపడేంతగా నగదు అందు బాటులోనికి రావడంలేదు. దీనివల్లరానున్న రెండు త్రైమాసికాల కార్పొరేట్‌ ఫలితాలు కూడా వత్తిడికి లోనవుతాయని అంచనా. వీటికితోడు ప్రభుత్వం చేపట్టే కార్యాచరణ కూడా కొంత కీలకం అవు తుంది. ఇక ఫిబ్రవరి ఒకటవ తేదీ చేపట్టే కేంద్ర బడ్జెట్‌ మరొక ప్రధాన అంశం. రైల్వే, సాధారణ బడ్జెట్‌లను సమ్మిళితంచేసి ఒకే బడ్జెట్‌గా ప్రవేశ పెడుతున్న మొదటిసంవత్సరం కావడంతో అటు రైల్వే, ఇటు ప్రజలకు కూడా మోడీ, జైట్లీ వరాలు కురిపిస్తారన్న ఆశలు మెండుగా ఉన్నాయి. వీటికి తోడు దేశంలోని కీలకమైన ఉత్తరప్రదేశ్‌, పంజాబ్‌, గోవా, మణిపూర్‌, ఉత్తరాఖండ్‌ రాష్ట్రాల్లో జరిగే అసెంబ్లీ ఎన్నికలు కూడా ఆర్థిక వ్యవస్థకు దిశా నిర్దేశంచేస్తాయని చెప్పవచ్చు. బడ్జెట్‌లో వచ్చే వార్షి క వ్యయప్రణాళికలు, పన్ను ప్రతిపాదనలు వంటి వాటిపై అందరి కళ్లు ఉన్నాయి.
ఇక అన్నింటికంటే ముందు పరోక్షపన్నులరంగంలో వస్తున్న సంస్కర ణలు కీలకం. ఇందులో భాగంగానే జిఎస్‌టి చట్టం ఎప్పటినుంచి అమలవుతుందన్నది అందరి వద్ద నలుగుతున్న ప్రశ్న. కొన్ని కీలక అంశాలపై ఏకాభి ప్రాయం రాకపోవడం, పార్లమెంటు సమావేశాల్లో జిఎస్‌టి చట్టానికి ఆమోదం పెండింగ్‌లో పడటం వల్ల ఏప్రిల్‌నుంచి ఈ చట్టం అమలుకు రాబోదన్న వాదనలే ఎక్కువ వినిపిస్తున్నాయి. సెప్టెంబరు నుంచి రావచ్చన్న వార్తలు జోరుగా ఉన్నాయి. పన్నురేటు, జిఎస్‌టిపై నియంత్ర, పర్యవేక్షణాధికారాలపై ఇప్పటికీ ఏకాభిప్రాయానికి రావాల్సిఉంది. ఇక మరీముఖ్యంగా చెప్పాలంటే స్టాక్‌మార్కెట్లకు, ఆర్థికవ్యవస్థ మరింత ముందుకు వెళ్లేందుకు దేశరాజకీయాలు కూడా కీలకం అవుతాయి. 2017లోజరిగే నాలుగు రాష్ట్రా ల ఎన్నికలు ఇందుకు వేదిక అవుతున్నాయి. బీహార్‌, ఢిల్లీల్లో ఘోరపరాజయం పొందిన బిజెపి అస్సాంలో మాత్రం గెలిచింది. అంతేకాకుండా ఈ నాలుగు రాష్ట్రాల్లో గెలిస్తే మోడీ ప్రభ మరింత వెలుగుతుందని నిపుణుల అంచనా. అయితే పెద్ద నోట్ల రద్దు ప్రభావం ఎక్కువ ఉంటుందన్న ఆందో ళనలున్నాయి. ప్రత్యేకించి ఉత్తరప్రదేశ్‌ ఎన్నికలు దేశరాజకీయ పటిష్టతకు అధికార ఎన్‌డిఎకు కీలకం అవుతాయి.ఈఎన్నికల ఫలితాలఆధారంగానే విదేశీ పెట్టుబడులు పెరుగుతాయని నిపుణుల అంచనా.